text:
IJAMBO Paul KAGAME PREZIDA WA REPUBULIKA Y'U RWANDA YAVUGIYE I
REBERO ( BWISIGE ) MU NTARA YA BYUMBA . TALIKI YA 31 WERURWE 2003.
(hatashywe ibikorwa byo kwegereza abaturage ba Rebero amazi meza)
Nyakubahwa Ministri w'intebe,
Nyakubahwa Prezida w'Urukiko rukuru rw'ikirenga,
Ba Nyakubahwa ba Ministri, ba depite, banyacyubahiro bandi mwese muli
hano, namwe baturage ba Rebero n'abandi bavuye ahandi muli iyi ntara
ya Byumba, nagira ngo mbonereho umwanya kuli uyu munsi nongere
mbasuhuze, mbaramutse kandi mbabwire ko nishimiye kuba ndi kumwe
namwe uyu munsi.
Sindi busubire muli byinshi cyane bijyanye n'uyu munsi ngira ngo
Ministri amaze kubisobanura birambuye, ubundi uyu munsi twawugize
dukulikije inshingano yo kuba twalizihije umunsi mukuru w'amazi,
wizihizwa kw'isi hose italiki ya 20 aliko ntibyashoboka, tubigira uyu
munsi italiki ya 31. Aliko cyane cyane icyangombwa ni ukumenya
uburemere bujyanye n'amazi.
Amazi akomokaho byinshi bigira ubuzima bw'abantu, ndetse n'inyamaswa
n'ibindi. Ayo mazi rero hali aho ali, hali abatayagira, hali aho aba
ali menshi aliko adashobora gukoreshwa neza kubera uko ateye wenda
atali meza, n'ibindi byinshi. Twe nk'u Rwanda, ikibazo dufite navuga,
ni ukugira amazi ntituyakoreshe neza. Cyangwa se ntitube dufite
ubushobozi bwo kuyakoresha neza ngo atugilire akamaro, akangilika
gusa.
Icyo rero kigomba gushakirwa umuti. Twe ntabwo ali uko twabuze amazi,
usibye kutayakoresha neza cyangwa se kutayalinda kugira ngo atabura.
Ali ay'imvura, turayafite menshi aliko ntitumenya kuyakoresha neza.
Ali andi, ali mu biyaga cyangwa mu migezi, nayo arahali, ikibazo
kikaba kumenya kuyakoresha neza, cyangwa se kuyalinda ngo ejo
atazakama. Icyo ni cyo kibazo twebwe nk'u Rwanda cyangwa se ibihugu
duturanye dufite. Icyo rero kigomba hushakirwa umuti, wenda hali ibyo
twavuga bishaka amikoro menshi bivunanye, aliko nayo yashakwa, ayo
mikoro akaboneka, ni inshingano dufite rero yo kugira ngo dushake ayo
mikoro. Ibindi bili mu bushobozi bwacu.
Aliko ubwo bushobozi dufite limwe na limwe ntitubukoresha neza,
kubera imyumvire micye cyangwa se kubera uburangare no kutamenya
ingaruka zizabivamo. Kuli uyu munsi rero birashaka ko ibyo byose
tubyibuka tukabiha agaciro kabyo, kandi tukabifatira ingamba zihamye.
Ibyo bikatulindira amazi, aliko kandi ayo mazi akadufasha no mu
bikorwa by'amajyambere ndetse no mu ntego nyinshi zimwe dufite zo
kugira ngo turwanye ubukene.
Iby'ayo mazi rero ndifuza ko twabihagurukira dufatanije, inzego zose
zigakorana, tukalinda ayo mazi tukayakoresha neza, nk'umutungo umwe
mu mitungo y'ibanze dukwiye kuba twitondera kubera ingaruka igihe uwo
mutungo wabuze.
Ariya mazi rero mwabonye, n'ubwo byatinze bwose, mwebwe abaturage ba
Rebero, tulifuza ko muzayafata neza, mukayakoresha neza, akabagilira
akamaro. Ntituzagarucye hano mutubwira ko nta mazi mufite kubera ko
wenda abantu barangaye ntibumve ko bizagira ingaruka nadafatwa neza.
Ibyo kubasezeranya ayo mazi akaba yarabonetse byo ngira ngo ni
inshingano twali dufite, bikaba bishimishije ko iyo nshingano
yujujwe. Ndetse byajyanye n'ibindi. Bambwiye iby'umunara wa telefoni
nawo wahashinzwe, ni byiza. Nawo kandi ukwiye kulindwa neza, uwo
munara kugira ngo ushobore kubagezaho byinshi bijyanye n'itumanaho,
kandi iryo tumanaho naryo tukaba tulihanze amaso, tulitezeho byinshi
mu buryo bw'amajyambere.
Ikindi cyagombaga kukorwa kitarakorwa aliko nibwira ko
kizakulikiranwa kigakorwa vuba bidatinze, byali ugushyiraho umunara
w'iradiyo, mu rweho rwa FM, kugira ngo iradiyo yumvikane neza hano
ndetse irenge n'imipaka y'u Rwanda kuko byo ntabwo bigomba visa,
n'abo hakurya y'umupaka bumva ikinyarwanda cyangwa se bashaka
gukulikira amakuru y'u Rwanda nabo bashobore kubyumva. Ibyo ndumva
bizakorwa vuba n'ubwo byatinze bwose.
Baturage ba Rebero rero kandi baturage ba Byumba, ibi byose tuvuga
by'amajyambere, ali amazi, ali itumanaho, ali ibindi byinshi tufitiye
ingamba, twabigeraho kandi tuzakomeza kubigeraho, ali uko nyine hali
umutekano. Kandi ibyo nagira ngo mbibashimire kubera umuco wanyu wo
kumenya gutanga inkunga yanyu mu buryo bw'umutekano kandi mukaba
munawufite ndetse n'intara yose ya Byumba ikaba ifite umutekano
ndetse n'igihugu cyose. Ni byiza ko uwo muco muzawukomeza kuko bili
mu nyungu zanyu ubwanyu, ndetse bili no mu nyungu z'igihugu cyose.
Ndabashimira rero ko mwebwe abaturage, ali aba Rebero ali ab'intara
ya Byumba, ko ikibazo cy'umutekano mucyumva ko ali ngombwa kandi
mukabigiramo uruhare. Aho muzagilira imbaraga nkeya ku giti cyanyu
nk'abaturage, muzunganirwa n'izindi nzego kugira ngo uwo mutekano
ukomeze ubeho, bityo dushobore kugera kuli byinshi. Aliko ntimuzagire
imbaraga nkeya.
Ibi byose tuvuga by'umutekano, ndetse n'ibikorwa by'amajyambere,
ndetse ibyo byose bikubiye muli politiki, mu murongo tugenderaho,
Leta y'ubumwe n'abanyarwanda bose, ibi byose ni ibigomba gukomeza,
kuko u Rwanda ruli mu nzira itoroshye aliko nziza kandi ijyana
n'impinduka iliho igomba gukomeza.
Impinduka ya politique yatangiye mu Rwanda kuva cyane cyane muli 94,
aho aya marorerwa abereye, ndavuga cyane cyane kuko ingamba
z'impinduka zatangiye mbere yaho imyaka itali micye, bikagorana, biza
kuvamo itsembabwoko n'itsembatsemba ndetse, aliko guhera icyo gihe
gukomeza kugeza ubu, no gukomeza kugera imbere, iyo mpinduka ifite
gahunda.
Iyo mpinduka, abanyarwanda bose, na Leta y'ubumwe, bayifiteho
inshingano. Ni inshingano kandi idakuka, ni impinduka izakomeza
itazasubira inyuma. Kabone n'abifuza kugira ngo bakomereke mbere
y'uko babyumva, nabyo dufite inshingano yo kuzabibaha. Kugira ngo
babyumve. Impinduka iriho yatangiye guhindura ubuzima na politiki
by'abanyarwanda, bishingiye ku bumwe bw'abanyarwanda, bishingiye ku
mutekano w'abanyarwanda, bishingiye ku guter'imbere kw'abanyarwanda,
bishingiye kuli démocratie dushaka guha abanyarwanda, bishingiye kuli
politiki y'u Rwanda kugira ngo rubane neza n'andi mahanga n'ibindi
bihugu, iyo politiki ntabwo izahinduka. Ahubwo guhinduka itera imbere
irushaho kuba neza, ntishobora guhinduka isubira inyuma. Kuko ntabwo
ali ikintu cyaje ngo cyikore gusa, gikorwa n'abantu, kandi abantu
bafite ingamba zo kubigeraho, byanze bikunze. N'abanyarwanda bacye
batarabyumva, nibo navugaga mbere niyo baba bifuza ngo babanze
babikomerekeremo kugira ngo babyumve.
Aliko cyane cyane bili mu bantu biyita abayobozi, ntabwo biba mu
baturage. Abaturage mwe muli abantu beza rwose nta cyibazo mugira…
Bagenzi banjye nicaranye nabo hano b'abayobozi, niho usanga ikibazo.
Ibyo bibazo kandi, inkomoko yabyo cyane cyane, ni inda nini, ni
ukudahaga, ni ukutanyurwa. Ni uguhabwa uburenganzira bwawe, ugahabwa
amahirwe, warangiza ukabihindura ubusa. Cyane cyane ali uko umuntu
yireba kurusha uko areba inyungu z'abanyarwanda.
Aliko kubera ko abanyarwanda bo muli rusange babyumva nta kibazo
bafite, twebwe abayobozi turoroshye kubona umuti. Kwishakamo umuti.
Tuzawubona. Urahari ku ruhande runini, ni akabazo gato kaba gasigaye
gusa.
Ibyo mujya mwumva rero, limwe na limwe, by'abagenda, by'abagaruka,
by'abagira bate, ibyo nabyo bijyanye n'uburenganzira bw'abantu.
Kugenda, kugaruka, aliko nk'uko navuze, ya gahunda y'abanyarwanda
turimo, inzira turimo yo kugenda dutera imbere, ntakizayihindura.
Kwaba kugenda kwaba kugaruka. Niba ar'ukuza bashaka kuyisubiz'inyuma,
bazakomereka. Niba ali cyo bifuza kugira ngo bumve ko abanyarwanda
bababaye kumar'igihe kinini, ali ubukene, ali ubujiji, ari
amacakubili, ko ibyo abanyarwanda batacyibyifuza, bashaka kugira ngo
batere imbere.
Ibyo kubivuga ntyo, ndabitekereza bihagije, ndashakisha ikintu
cyabisubiza inyuma nkakibura. Ntabwo njya nkibona. N'abagerageza baba
abo dukorana, baba ababa hanze n'ibibafasha, ntacyo bazahindura rwose
icyo nagira ngo nkivugire aha kandi nabibabwiye kuva kera. Nababwiye
ngo impunzi tuzazicyura zo muli Kongo, turazicyura. Nababwiye ngo
tuzabaha umutekano turawubaha. Nababwiye ngo iyi nzira izakomeza,
izakomeza. Sinzi impamvu abantu batajya bemera ukuli umuntu ababwira.
Aliko impamvu batabyemera, ni uko bilimo n'ineza nyinshi. Bilimo
kubabalira kwinshi. Ngira ngo abantu bageraho bakabisomamo,
bakabyumva nabi. Ntibabone ko ali inshingano yo guha abantu
uburenganzira ngo babukoreshe neza, amahirwe ngo bayakoreshe neza, bo
bakibwira ngo, abatuma bibaho, ngira ngo bakibeshya ko ali imbaraga
nke bafite.
Icyo bikora gusa, ikibazo limwe na limwe, ni uko bigenda bigabanya
izo mbabazi. Bigatuma hari ibyo abantu bagomba gukora bitali ngombwa.
Aliko ku mutekano w'abanyarwanda, rwose, mbebwe bantu ba Rebero,
bantu ba Byumba, mujye mukora akazi kanyu neza, nta kwishisha,
muharanire umutekano wanyu, ntabwo umutekano wanyu uzahungabana na
limwe, baba ababazamo cyangwa se abaturuka hanze cyangwa se baba
abaturanyi. Ntibishoboka. Ubushobozi bwo kulinda umutekano
w'abanyarwanda, cyane cyane bishingiye no ku banyarwanda, burahari.
Ubushobozi burahari buhagije. Buranarenze. Burenze ubwo muzi. Aliko
wenda ntabitinzeho, kubivuga gusa ntabwo bihagije, nizeye ko bitazaba
ngombwa kubyerekana ko ubwo bushobozi buhari, nicyo umuntu ahora
yilinda gusa.
Aliko, mu bashaka kugenda nk'uko nabivuze, cyangwa mu bashaka
kwinjira, n'abandi tuzi, turaza kubabwira, hari ababa bashaka kugenda
bakibwira ko uba utabizi, aliko tuzajya tubibutsa ngo bagende. Hali
abo nza kurekure bali bagifashwe n'akazi, ako kazi ndaza kubasaba
kugasubiza abanyarwanda, noneho bashake inzira bigendere. Abo bose
bamwe mujya mwumva bagenda, bagenda tubizi, tukabihorera. Yajya
kugenda akagenda yububaaaa, akagira ate, yibwira ngo alihisha kandi
tuzi ngo aragenda.
Mu bagenda, hali abo twambura akazi kubera ko tuzi ko bashaka kugenda
kugira ngo babone uko bagenda. Kugenda jye ntacyo bintwaye. N'abandi
bakivunwe n'akazi ko gukorera abanyarwanda, bashaka kugenda, turaza
kugashyira iruhande, bakomeze bagende.
Uzajya aturatira ko yejeje amasaka cyangwa ibigoli, tuzajya tumubwira
ko dutunze ibiyasya n'ibisya ibyo bigoli. Dufite politiki izi gusya
ibigoli iyo byeze, ntibipfe ubusa.
Aliko ni uko gusa abanyarwanda ahali limwe na limwe ntibabona, bisa
nk'ibya ya mbwa ngo iyo ijya gupfa, amazuru arabanza akaba ari yo
aziba. Abanyarwanda ubanza..
Ibyiza abanyarwanda bamaze kugeraho, muli iyi myaka hafi icyenda tugiye kumara, limwe
na limwe igitangaza, ni uko abanyarwanda ahali ali bo batabizi gusa. Abandi batubamo,
batali abanyarwanda b'abanyamahanga cyangwa abo mu mahanga yo hanze, bavuga ko nta
handi biba rwose. Ikintangaza ni abanyarwanda ubwabo, batabibona gusa.
Nagira ngo rero, ibyo ndabivugira ko, ku nshingano yo gukomeza gutera
imbere, yo gukomeza kubaka igihugu, n'ibi bindi tugiye kujyamo, ngira
ngo muzi iby'itegeko-nshinga, ubu biliho binozwa, bili hafi
kurangira, bili mu nteko ubu biligwa, vuba aha bizajya muli
referendumu mu kwezi kuza, kwa gatanu kurangira nk'uko byemejwe,
nyuma y'aho hazaba amatora, amatora y'a Prezida wa Republika, amatora
y'abadepite, ibyo byose tulifuza, kandi turabasaba ko byazaba
mw'ituze, mu mucyo, kandi turumva ali ko bizamera, ni haba hali
abatabyifuza ko ali ko bizamera, tuzabemeza ko ali ko bigomba kumera.
Ntabwo bizahinduka. Ko bizagenda neza, mu mucyo, neza. N'ikizavamo,
jye nababwira ko kizwi. Muli ayo matora, hazavamo abazatorwa, jye
navuga ijana kw'ijana ko mbizi, ko ali abazaba bakulikiza gahunda,
politiki dufite yo kubaka iki gihugu. Niko bizamera. Kandi nzi ko
namwe ali ko mubizi. Kandi nzi ali ko mubishaka, ibyo kugira ngo
gahunda yo gukomeza umutekano, ubumwe bw'abanyarwanda, amajyambere
y'abanyarwanda, demokarasi, abe ali byo tugeraho. Amacakubili,
uzazana amacakubili, kuko bamwe bazaza ni byo bagenderaho n'ubwo
babihisha, nta mwanya bazabona.
Kubera ko nababwiye ko iyo gahunda yo kubaka igihugu, ntabwo
izahinduka. Ni uko icyo mba nifuza gusa ni uko bizaba ku neza. Ibyo
byose tulifuza ko bizaba mu mucyo, mu mahoro, aliko icyo nzi ni uko,
aho bizaganisha, ali ugukomeza kubaka igihugu. Abashaka kugisenya nta
mwanya bazabona.
Ibyiza abanyarwanda bamaze kugeraho, muli iyi myaka hafi icyenda
tugiye kumara, limwe na limwe igitangaza, ni uko abanyarwanda ahali
ali bo batabizi gusa. Abandi batubamo, batali abanyarwanda
b'abanyamahanga cyangwa abo mu mahanga yo hanze, bavuga ko nta handi
biba rwose. Ikintangaza ni abanyarwanda ubwabo, batabibona gusa.
Aliko ndizera ko igituma babikora bigakunda, abanyarwanda, ubwo ni
uko n'amaherezo bazabibona, bakabona ko ibyo bakora ali byiza,
bakanabyumva nabyo bikabageza ku cyifuzo bifuza. Cyo kugira ngo
dutere imbere, kugira ngo tugire ubumwe, kugira ngo u Rwanda rwongere
rube igihugu kitagayitse. Kuko ntabwo ubundi, mu mateka maremare y'u
Rwanda, ntabwo u Rwanda rwigeze rugayika. Sinzi impamvu abantu bamwe
bashaka kurugayisha. Ntabwo u Rwanda, mu mateka tuzi na mbere
tutarabaho aliko dusoma, ntabwo u Rwanda rwigeze rugayika.
Rwakoraga ibintu byiza, bituma abantu bemera ko ali igihugu gifite
abantu bacyo batagayitse.
Ibindi rero nabasaba, mwese muli hano, ni ukugira ngo dukomeze
gahunda dufite, zubaka, ni ukugira ngo dushyigikire iyi gahunda y'uyu
mwaka tulimo nababwiye, yo gukomeza inzira ya demokarasi, ni ukugira
ngo dukomeze inzira yo kurwanya ubukene, ni ukugira ngo dukomeze
gushyigikira kurwanya indwara z'ibyorezo nka Sida duhora dukangulira
abanyarwanda, kugira ngo bagire ubuzima bwiza, icyo cyoreza cye
kulimbura abanyarwanda kandi hali uburyo bwo kucyilinda ndetse no
kucyifatamo neza ku banduye, ibyo nabyo igihugu cyacu
cyirabihagurukira kizi ngo bifite ingaruka ku banyarwanda, ku gihugu
cyacu, twifuza ko abanyarwanda bagira ubuzima bwiza budahungabana,
n'ubwo halimo no kwita no ku bindi byorezo bijyanye n'icyo maze
kuvuga.
Nagira ngo kandi mbasabe mukomeze gushyigikira iyo gahunda ndende yo
guteza igihugu cyacu imbere dufite muli rusange, no gukomeza
gufatanya hagati yanyu mwese, bityo nkaba mbifulije ibihe biza byiza,
kandi nkaba nizerako icyaduhulije aha uyu munsi kijyanye n'amazi,
nacyo tugiha uburemere bwacyo kugira ngo bidufashe kurinda amazi,
umutungo udakunze kuboneka ahandi; ahandi ntibanayagira twe dufite
ikibazo cyo kuyalinda no kuyakoresha neza, aliko abandi bo, hali
ibindi bihugu binakize ndetse aliko bitagira amazi. Twe turayafite.
Ni umutungo rero dukwiye gukomeza kulinda.
Nkaba mbifulije ubuzima bwiza n'amahoro y'Imana. Murakoze.
http://groups.yahoo.com/group/rwanda-l/message/54440


c: text/html

text:
Nyamasheke: Abaturage basabwe kurwanya amakimbirane yo mu miryango.
Mu muganda udasanzwe wo kurwanya no guhangana n’ibiza wabaye kuri uyu wa16/5/2012, umuyobozi wa polisi mu ntara y’iburengerazuba Seminega Jean Baptiste yasabye abaturage b’akarere ka Nyamasheke kurwanya amakimbirane yo mu miryango usanga avamo kwicana rimwe na rimwe.
Yasabye ababyeyi kujya bihanganirana mu gihe bafitanye ibibazo byaba ngombwa amategeko akaba ariyo abikemura ariko batageze aho kwicana kuko atariwo muti w’ibibazo, kandi uwo ari umurage mubi ababyeyi baba baha abana babo.
RPC Seminega yagarutse ku kibazo cy’ubushoreke aho yabajije abagabo icyo baba batekereza iyo bashaka abagore benshi banabyara abana benshi bareba aho ubukungu buri kugana.
Yasabye ababyeyi kurushaho kwita ku bana babo buri munsi kuko kubaba kure bibagiraho ingaruka mu mikurire ndetse no guhohoterwa, akaba yarabahaye urugero nk’aho umwana aherutse guhabwa amazirantoki mu karere ka Rubavu.
RPC Seminega yagize ati: “byara ariko unafate umwanya wo kuzuza inshingano zo kurera.â€
Yasabye ababyeyi guha abana babo uburere buzatuma bavamo abantu bazubaka igihugu cyabo mu gihe kizaza.

robotstxt: allowed

filter: keep


text:
Babanje kubura akana hanyuma bakavuga ko bavumwe.
Elizabeti yari ingumba , byongeye bombi bari bageze muzabukuru. Bari intungane imbere y’Imana, bagakurikiza badatezuka amategeko n’amabwiriza yose ya Nyagasani.
Zakariya yari umuherezabitambo kuko yakomokaga mu muryango wakoraga imirimo ya gisaseridoti mu Hekaru. Zakariya mu gihe yari mu Hekaru, Umumalayika wa Nyagasani aramubonekera, amumenyesha ko amasengesho ye Imana yayumvise ati:’’umugore wawe Elizabeti azakubyarira umuhungu , maze ukamwita Yohani , azagutera ibyishimo n’umunezero, kandi benshi bazashimishwa n’ivuka rye, kuko azaba umuntu ukomeye mu maso ya Nyagasani’. Zakariya ntiyanyuzwe yatse ikimenyetso ahera ho aba ikiragi kugeza igihe Yohani avukiye. Nyuma ntakigeze kivugwa ku rupfu rwa Zakariya na Elizabeti. Cyakora bakeka ko bapfuye Yezu akiri muto. Twibuke ko Elizabeti yari mubyara wa BIKIRA MARIYA.


text:
Mu biterane biherutse gutegurwa n’umuryango w’ivugavutumwa ku isi hose uzwi nka Teen Challenge Rwanda, habonetse amashimwe akomeye nyuma y’uko abantu basaga 3000 barimo abari barasabitswe n’ibiyobyabwenge bakiriye agakiza abandi bakihana.
Mu biterane biherutse gutegurwa n’umuryango w’ivugavutumwa ku isi hose uzwi nka Teen Challenge Rwanda, habonetse amashimwe akomeye nyuma y’uko abantu basaga 3000 barimo abari barasabitswe n’ibiyobyabwenge bakiriye agakiza abandi bakihana.
- abantu bari itabiriye ari benshi
Nk’uko insanganyamatsiko y’iki giterane yagarukaga ku ruhare rw’urubyiruko mu kurwanya ibiyobyabwenge, byatanze umusaruro ukomeye kuko abantu benshi babashije guhindukirira Uwiteka barihana bahinduka ibyaremwe bishya.
Abahanzi batandukanye barimo Serge Iyamuremye, Kingdom Ministries ndetse na Pastor Benie, bari mu bagize uruhare mu guhembura imitima ya benshi dore ko iki giterane cyabereye i Kigali cyari kitabiriwe n’abantu barenga 500 bari banyotewe n’Ijambo ry’Imana banataha ibitangaza byakoretse.
- Serge Iyamuremye,yararirimbye benshi basuka amarira
Pastor Willy Rumenera, umuyobozi wa Teen Challenge mu karere k’ibiyaga bigari, yashimiye Imana kuba yaragaragaje ugukomera kwayo ikiyerekana imbere y’imbaga nyamwinshi.
Yagarutse ku bikomeye Imana yamukoresheje ikamufasha kurera abana yakuye mu biyobyabwenge kandi uyu murimo akaba azawukomeza nk’umuhamagaro yahawe, aho buri mwaka azajya akomeza kwakira abatarabivamo akabafasha kwakira umwami Yesu.
- Willy Rumenera,umuyobozi wa Teen Challenge
Umuhanzi akaba n’umushumba (Pastor Benie) umaze imyaka 60 akijijwe, mu buhamya yatanze buri no mu bafashije benshi, yavuze ko ashima Imana yamuhinduriye amateka mu buzima nyuma y’uko yafataga ibiyobyabwenge bikomeye mu gihe yabaga yabibuze akabura amahoro.
- Pastor Benie wari warazahajwe n’ibiyobyabwenge akaza kubivamo
Yagize ati ”Ndashima Imana yakoze ibikomeye igahundura ubuzima bwanjye bwari bwuze ibiyobyabwenge, iyo nabifataga numvaga ibyishimo ari byose ariko nabibura singire amahoro, nkahora muri ibyo, ariko Yesu aza kumfata ukuboko abintetururamo ubu ndashikamye mu gakiza.”
Jackson na Jean Claude bamwe mu rubyiruko bafashijwe na Teen Challenge kureka ibiyobyabwenge, batangaje ko bishimiye kuba batakiri imbata y’urumogi, inzoga n’itabi babikesha umubyeyi Imana yabahaye Pastor Willy Rumenera.
Jackson ati ”Ndashima Imana, ubuzima bwanjye nta cyizere bwo kubaho bwari bufite. Natangiye gufata ibiyobyabwenge mfite imyaka 11, aho inshuti n’abavandimwe bari barampebye bitewe n’uburyo bambonagamo, ariko ubu nabaye umugabo wo guhamya Imana nkanabafa abo twari dusangiye ubwo buzima bubi kubuvamo.
Yakomeje agira ati ”Tugomba gusohoza isezerano Imana yaduhaye ryo kujya mu mahanga yose kwamamaza ubutumwa bwiza bw’umwami wacu Yesu Kristo."
J.Claude na we yunze mu rya mugenzi we, ashima Imana yakoreye muri Jackson akamubwiriza ubutumwa bwiza nawe akareka ibiyobyabwenge none ubu nkaba nanjye mfasha abatari bake kubireka.
Yagize ati ”Nafunzwe kenshi nzira urumogi,kuburyo inzego z’umutekano zageze igihe zikavuga ko ibyange byarangiye kuko hari igihe nahohoterwaga zikavuga ko ari njyewe nyirabayazana.”
Hari abandi batandukanye batanze ubuhamya ko bigobotoye ibiyobyabwenge babifashijwe na Teen Challange Rwanda.
- Uyu yitwa Joseph urumogi rwari rwaramugiye mu maraso
- Joseph ni gutya asigaye asa nyuma yo kureka ibiyobyabwenge
Mbere y’iki giterane cyabereye i Kigali,i Muhanga naho habereye igiterane cyahuruje imbaga aho abantu basaga 5000 bari bahateraniye bumva ijambo ry’Imana abarenga 1000 bakira agakiza harimo nabari barabaswe n’ibiyobyabwenge.
Si i Muhanga gusa kuko no mu karere ka Bugesera hari hateraniye abarenga 8000,benshi muri bo bakira agakiza.
Mu gusoza ibi biterane byose umuyobozi wa Teen Challenge Rwanda,yavuze ko hari ingamba nyinshi zo gukomeza kurwanya ibiyobyabwenge cyane cyane ibyiganje mu bahanzi,Sports n’ibindi byiciro bitandukanye bikunze kugaragaramo.
Imirasire.com


text:
Ntibikwiye ko abana baba mu muhanda-Depite Mujawamariya
Mu muganda rusange usoza ukwezi kwa Werurwe 2016 Depite Berthe Mujawamariya yasabye abanyakirehe kwita ku bana babo babarinda kwirirwa mu mihanda.
Yabisabye abaturage ubwo Gatibita Wilfran umwe mu babyeyi yari amusabye ubuvugizi mu nzego zo hejuru mu kubafasha kwigisha abana babo nyuma yo kunanirana bamwe bava mu ishuri bakirirwa mu muhanda.
Yagize ati“Turasaba ko mwadukorera ubuvugizi kuko ino mu karere umuco uragenda ucika, abana baratunaniye barava mu mashuri bakirirwa mu muhandaâ€.
Depite Mujawamariya yavuze ko bidashoboka ko umwana ananira umubyeyi, ngo ni ukudohoka gukomeye kw’ababyeyi ku nshingano bafite ku bana.
Ati“Ababyeyi tumaze kudohoka, ntibikwiye ko abana baba mu muhanda, abana bagomba kurererwa mu rugo bakabona urukundo rw’ababyeyi bakabona ubushyuhe bw’umuryango, ntabwo tuzihanganira abantu bafite abana mu muhanda.
Akomeza agira ati “Ababyeyi bamwe baravuga ngo abana barabananiye, ntibyumvikana,umwana ananirana ate?Iyo umwana ananiranye akenshi tubanza kwibaza niba atari umubyeyi wananiranye, ni ngombwa ko twita ku burere bw’abana bacu umubyeyi akamenya ko umwana yiriwe niba yagiye ku ishuri,kirazira kikaziririzwa ko umwana aba ikirara muri iki gihuguâ€.
Yakomeje avuga ko abana bifata uko bishakiye kubera ababyeyi baba “terera iyoâ€,ibyo bigatera uburara mu bana kuko nta muntu uba amukurikirana ngo amutoze uburere bukwiye.
Ati“Urahana umwana umubyeyi we akaza nk’iya gatera ngo umpaniye umwana, nta mwarimu ukivuga ku mwana, aramubona mu makosa yamubaza impamvu akosa umubyeyi akaza yirukanka atuka mwarimu, umuntu akwiye kuba ijisho rya mugenzi we,ingaruka zitugeraho twese igihe umwana aba abaye ibirara, bana muce bugufi mwumvire ababakuriye mwirinde ubwomanziâ€.
Yasabye ababyeyi kuringaniza urubyaro bityo umuntu akabyara afite n’icyo azamumarira n’icyo azamarira igihugu aho kubyara abana birirwa bazerera.
Yanasabye abaturage kuzirikana icyumweru cy’icyunamo ubwo hazaba hibukwa ku nshuro ya 22 Jenoside yakorewe abatutsi muri 1994 birinda ingengabitekerezo ya Jenoside.
Muri uwo muganda hatanzwe n’inyigisho zo kurwanya maraliya no kwirinda umwanda hanatorwa n’abajyanama mu gukurikirana uburere bw’abana muri buri mudugudu.


text:
Muhanga : Abakoze neza barashimirwa abandi bagasabwa kwikubita agashyi
Kuwa Kabiri taliki ya 15 Ugushyingo,2014 nibwo Hizihijwe umunsi w’umuhizi mu karere ka Muhanga, aho abayobozi bitwaye neza kurusha abandi bashyikirijwe ibihembo kandi banahabwa impanuro zo gukomeza kongera More...
Ngororero: Uko abaturage bavuga ku kwegukana umwanya wa gatatu mu gihugu
Ministre Joseph habineza na Guverineri Mukandasira bifatanyije n’abaturage mu gutaha igikombe cy’imihigo Ibi Nibyo bikombe by’indashyikirwa akarere ka Ngororero gaherutse kwegukana Mu mihigo More...
Karongi: Gutahiriza umugozi umwe n’izindi nzego ngo ni byo bizatuma urubyiruko rushobora kwesa neza imihigo
Kuri uyu wa 12 Ugushingo 2014, abagize Inama y’Igihugu y’Urubyiruko mu Karere ka Karongi bahigiye imbere y’ubuyobozi bw’akarere ibyo rwiyemeje kugeraho maze bugaragaza ko rukeneye gushyigikirwa More...
Abagize inzego z’urubyiruko bahize kuzamura urubyiruko rufite intege nke
Intore z’abagize inzego z’urubyiruko zitangaza ko mu mihigo zihaye harimo gufasha urubyiruko rufite intege nke kugira ngo narwo ruzamuke ruve mu bukene bityo imbaraga zarwo ruzikoreshe, rwubaka u More...
Gicumbi – Gusinyana imihigo n’abakuru b’imidugudu ngo bibafasha gukorera ku ntego
Umunyamabanga nshingwabikorwa w’umurenge arimo asinyana n’umuybozi w’umudugudu Guhiga umihigo imbere y’inzego z’ubuyobozi ngo bifasha abayihize gukorera ku ntego no guhigura ibyo More...
Rusizi: Abaturage b’umurenge wa Gihundwe ngo ntibazatezuka mu kwiteza imbere
Abaturage bo mu murenge wa Gihundwe mu karere ka Rusizi barishimira impinduka y’ibikorwa by’iterambere igaragarira mubikorwa bitandukanye bikomeje gukataza mu murenge wabo muri uyu mwaka wa 2014. Ibyo More...
Burera: Nubwo baje ku mwanya wa 20 mu mihigo ngo ibikorwa bahize byose babigezeho
Nyuma y’uko akarere ka Burera kabaye aka 20 mu mihogo y’umwaka wa 2013-2014 kandi ubusanzwe katarajyaga kabura mu turere 10 twa mbere, ubuyobozi bw’ako karere buvuga ko bwafashe ingamba kuburyo More...
Ibanga ryo kwesa imihigo mu karere ka Kireye ni “Inkera y’imihigoâ€
Inkera y’imihigo ni gahunda akarere kihaye yo gutanga service inoze mu bigo byose  birebana na gahunda y’ubuvuzi bikorera mu karere ka Kireh, aho buri kigo Nderabuzima gifatanyije n’Umurenge More...
Nyaruguru: Umurenge wa Nyabimata wavuye ku mwanya wa nyuma uba uwa 6
Mu mihigoy’umwaka wa 2013-2014 umurenge wa Nyabimata wabaye uwa 6, uvuye ku mwanya wa nyuma mu mihigo y’umwaka wari wabanje. Ubuyobozi bw’umurenge wa Nyabimata burashimira abatuye uyu murenge More...
Kicukiro ikomeje guhiga utundi turere mu kwesa imihigo
Ubwo havugwaga uko uturere tweseje imihigo y’umwaka wa 2013-2014 ndetse hanasinywa imihigo y’umwaka wa 2014-2015, akarere ka Kicukiro mu mujyi wa Kigali kongeye kuza ku mwanya wa mbere mu mihigo n’amanota More...


text:
REPUBULIKA YA DOMINIKANI
“Narwanye nk’intare”
Luis Eduardo Montás
YAVUTSE MU MWAKA WA 1906
ABATIZWA MU WA 1947
ICYO TWAMUVUGAHO: Yari umuyobozi mu ishyaka rya Rafael Trujillo. Yamenye ukuri kwa Bibiliya, kandi akorera Yehova ari indahemuka kugeza igihe yapfiriye mu mwaka wa 2000.
LUIS wari mwene wabo wa Trujillo, yari umubitsi w’ishyaka ryari ku butegetsi muri Repubulika ya Dominikani. Icyakora Luis yaterwaga ishozi na politiki ya Trujillo kandi incuro nyinshi yashatse gusezera ku mwanya we, ariko uwo munyagitugu aramwangira.
Igihe Trujillo yicishaga bakuru ba Luis babiri, Luis na we yagerageje kwica uwo munyagitugu incuro ebyiri. Icyakora ntibyigeze bimenyekana ko ari we wabipangaga. Luis yagiye no mu bapfumu ngo bamufashe kwica uwo mugabo yavugaga ko “yitwaraga nk’inyamaswa kandi akibwira ko asumba abandi bose.” Igihe yari yagiye ku mupfumu, yabonye ku meza igitabo cyasobanuraga ukuntu ukuri kubatura abantu, maze atangira kugisoma. Icyo gitabo cyaramushimishije cyane, ku buryo yakijyanye iwe, kandi nyuma yaho yaje kubona ko cyarimo ukuri ko mu rwego rw’idini yashakishaga.
Igihe Luis yajyaga mu mugi wa Ciudad Trujillo, yagiye mu materaniro y’Abahamya ba Yehova, bamuha ibindi bitabo n’amagazeti. Yaraye asoma ibyo bitabo, kandi nyuma yaho abasaba ko bamwigisha Bibiliya. Amaze kugira amajyambere, yiyemeje kuva mu butegetsi bwa Trujillo. Igihe uwo munyagitugu yabimenyaga, yahaye Luis umwanya w’icyubahiro wo kujya guhagararira Repubulika ya Dominikani muri Poruto Riko. Ariko Luis yarabyanze, nubwo yari azi ko ibyo byari gutuma atotezwa.
Luis yaravuze ati “natotejwe mu buryo bushoboka bwose, kandi ubutegetsi bwanteze imitego yose ishoboka. Ariko nari nariyemeje kuzibukira ibinezeza by’iyi si.” Luis yabwirizaga ubutumwa bwiza ashize amanga, ku buryo abapadiri b’iwabo bari baramuhimbye “umubwiriza.” Luis yabatijwe ku itariki ya 5 Ukwakira 1947, hashize amezi atandatu agiye mu materaniro bwa mbere.
Luis amaze kubatizwa yahizwe bukware afungirwa muri kasho ya wenyine. Bagerageje kumwica incuro nyinshi. Ariko iyo yafatwaga akajyanwa mu rukiko, yaboneragaho uburyo bwo kubwiriza. Luis yaravuze ati “narwanye nk’intare ndwanirira ukwizera kwanjye, kandi ndacyabyibuka bikanshimisha.”
Abantu bo mu karere yari atuyemo na bo biboneye ko Luis yakoreraga Imana mu budahemuka. Mu mwaka wa 1994, hari ikinyamakuru cyo muri Repubulika ya Dominikani (El Siglo) cyavuze ibya Luis kigira kiti “abantu bo mu mugi wa San Cristobal bazi ko Bwana Luis Eduardo Montás ari umugabo ufite ibitekerezo bihamye. Ni impano abantu bo muri uwo mugi bifitiye, ni umugabo wicisha bugufi kandi wishyira mu mwanya w’abandi. Ibintu byose uwo mugabo azwiho mu mateka ya San Cristobal bifitanye isano n’uko ari umugabo w’Umukristo wiyeguriye Imana.”


text:
Rwanda | Nyanza: Urubyiruko rwa FPR- Inkotanyi rwubakiye umuturage utishoboye inzu
Urubyiruko rwo mu muryango wa FPR- Inkotanyi ku rwego rw’akarere ka Nyanza rwubakiye umuturage utishoboye inzu yo kubamo,  uwo muturage yari asanzwe atuye muri aka karere, mu rwego rwo kumufasha kugira iwe heza kandi hubakishijwe ibikoresho birambye.
Inzu irubakanwa umwete ngo ihabwe nyirayo mu gihe cya vuba
Tariki 10/11/2012 urubyiruko rwo muri uwo muryango rwayihuriyeho ruyikorera ibikorwa byo kuyisakara umuganda urangira igeze ku gipimo cya 70% by’imirimo yose imaze kuyikorwaho ngo ibone gushyikirizwa nyirayo ayegukane mu buryo bwa burundu.
Karangwa Steven uhagarariye urubyiruko rwa FPR –Inkotanyi ku rwego rw’akarere ka Nyanza avuga ko iyo inzu igenewe umwe mu batishoboye batuye muri ako karere. Yakomeje asobanura ko iyo nzu yubatswe kandi mu rwego rwo kugira icyo bafasha ubuyobozi bw’inzego z’ibanze zaho yubatswe.
Ikindi cyatumye iyo nzu yubakwa ni mu rwego rwo kwitegura isabukuru y’imyaka 25 FPR Inkotanyi imaze ibayeho nk’uko Karangwa Steven abyemeza.
Agira ati: “ Urubyiruko nitwe mbaraga z’igihugu nicyo gituma twahisemo kuzikoresha twubakira umwe mu baturage batishoboye kandi natwe ni igikorwa cyaduhesheje agaciroâ€
Rusimbi Charles umunyamuryango wa FPR inkotanyi waturutse ku rwego rw’igihugu mu bikorwa byo kwifatanya n’urwo rubyiruko rwo mu karere ka Nyanza asobanura ko icyo gikorwa cyakozwe nk’umwihariko w’urubyiruko rwo muri uwo muryango bahisemo kubakira abatishoboye kurusha abandi bo mu turere twose tw’igihugu.
Amaze kubona aho imirimo y’inyubako igeze kuri iyo nzu yatangaje ko yishimiye ibimaze kuyikorwaho byose byakozwe n’amaboko y’urwo rubyiruko rw’umuryango wa FPR Inkotanyi ku rwego rw’akarere ka Nyanza.
Avuga ko ikindi yanyuzwe nacyo akihagera ari umurava yasanganye urubyiruko rugize uwo muryango muri aka karere. Ati: “ Uko nabibonye ibirimo gukorwa byose kuri iyi nzu birakoranwa ubushake bwinshi byerekana neza ko abishyize hamwe ntakibananiraâ€
Usibye kubaka iyo nzu ngo na nyirayo bazamugabira inka y’imbyeyi maze bitume ava munsi y’umurongo w’ubukene  n’ahinga isambu ye ayifumbire kandi n’ibyara anywe amata atandukane n’imirire mibi ishobore kumwibasira nabo mu muryango we.
Inzu yubakwa n’urubyiruko rwo mu muryango wa FPR Inkotanyi mu karere ka Nyanza yubakishijwe amatafari ahiye isakazwa amabati mashya ndetse igikoni n’ubwiherero byose niko bimeze.
Miliyoni zigera kuri 6 z’amafaranga y’u Rwanda niyo izatwara kugira ngo ishyirwe mu biganza by’uwo yagenewe watoranyijwe mu bandi bakeneye ubufasha bw’inzu yo kubamo kurusha abandi bo muri ako gace yubatswemo.
Â


text:
Mu ruzinduko agirira muri Leta Zunze Ubumwe za Amerika, Perezida Paul Kagame yatanze ikiganiro mu Kigo cy’Iterambere Mpuzamahanga cya Kaminuza ya Havard aho yagaragaje ko iterambere ry’u Rwanda atari igitangaza kuko n’ahandi babishatse babikora.
Iki kiganiro Umukuru w’Igihugu yatanze ku mugoroba wo kuwa Gatanu tariki 10 Werurwe 2017 mu mujyi wa Boston, yagaragarije abakitabiriye ko u Rwanda nta yandi mahitamo rwari rufite usibye gukoresha bike rufite ngo rwishakemo ibisubizo birukwiriye.
Muri byinshi yagarutseho muri iki kiganiro kandi harimo n’Umuryango w’Ubumwe bwa Afurika, aho yavuze ko ufite byinshi ugicumbagiramo ariko ngo ntukwiriye kubonwa nk’udashoboye kuko hari ibibazo wabashije kugiramo uruhare mu gukemura birimo ibyo mu bihugu nka Somalia, Centrafrique na Gambia.
Yanongeyeho ko kuba Maroc yarongeye kugaruka muri uyu muryango ari ubwa mbere mu mateka, ibihugu byose bigize Umugabane wa Afurika byinjiye byose muri uyu muryango ubihuza bigaragaza gusenyera umugozi umwe.
Yagize ati “Isi yacu irahinduka byihuse kandi cyane nubwo aho igana n’iherezo bitaramenyekana. Ibi nibyo bituma Afurika yita ku nyungu zayo n’ibyayo.”
Perezida Kagame kandi yanagarutse ku buyobozi bushya bwa Leta Zunze Ubumwe za Amerika aho yavuze ko zimwe mu mpinduka zishobora kuzagira akamaro kuko ngo kuva kera gahunda za Amerika kuri Afurika nka AGOA cyangwa PEPFAR hari ibyo zaburaga.
Yanagaragaje ko kandi ibiri kubera muri bimwe mu bihugu byateye imbere bidatandukanye kure n’ibyabaye mu bihugu bikiri mu nzira y’iterambere mu gihe kirekire cyashize.
Umukuru w’Igihugu kandi yavuze ko iterambere ritagerwaho n’umuntu umwe ahubwo buri wese abigiramo uruhare rwe.
Yagize ati “Icyateye ibitaragenze neza ni uko Abanyarwanda bari barashyizwemo kumva ko bafite intege nke aho kwizera ko bafite ingufu. Abanyarwanda bari barashyizwemo kwiyumvisha ko hari umuntu uzabafasha maze bakicara bagategereza ko abo baza.”
Yunzemo ati “Agaciro ni ububasha bw’umuntu mu kwiyumvisha ko ashoboye. Ni ukwemera ko dushoboye kandi tugashikama tukiyemeza ko tugiye gukora iki ku bwacu.”
“Iterambere ry’u Rwanda si igitangaza, ni ikintu gishoboka kandi n’ahandi aho ari ho hose byakorwa.”
KANDA HANO UREBE AMAFOTO MENSHI


text:
Ubwo Minisitiri w’Intebe, Dr Ngirente Edouard, yasuraga abahinzi bo muri iyo koperative ku wa 27 Ugushyingo 2017, abanyamuryango bamugejejeho ibibazo birimo n’imicungire mibi iyirimo bituma bayifata nka baringa.
Ibibazo bivugwamo bishingiye ahinini ku kudakurikiza amategeko n’amabwiriza bigenga iyo koperative byatumye kugeza ubu ifite amadeni asaga miliyoni 60 Frw mu gihe kuri konti yayo hariho atarenze miliyoni eshatu.
Abanyamuryango batifuje gutangazwa amazina ku mpamvu z’umutekano wa bo bagaragaza ko badasobanukirwa irengero ry’amafaranga basabwa gutanga muri koperative.
Umwe yagize “Dutangira koperative hari ibihumbi 10 bagiye badukuraho kuri buri munyamuryango hari n’amagafaranga twagendaga dutanga muri buri gihembwe cy’ihinga angana na 2% by’umusaruro. Hari n’andi dutanga ntabwo wamenya ngo abayobozi ba koperative bayanyujije he kuko ntituzi aho yarengeye.”
Undi yagize ati “Baba aba bambura, baba abayobozi ba koperative, tuvugishije ukuri koperative ni baringa, nta koperative ihari, ubuyobozi nta ntege bufite, koperative yacu yatangiye neza, umuntu yatangaga umugabane w’ibihumbi 10 Frw, bigeze hagati dutangira kubura imbuto, baza kutubwira ngo amafaranga twatanze bayagurije koperative ya Kagezi (itsinda rimwe ryo muri iyo koperative) kuko ngo ifite amadeni menshi biratuyobera.”
Yongeyeho ati “Twebwe nta burenganzira tugira kuri koperative yacu, urugero hano bazana amafumbire n’imbuto, umuntu agura uko ashoboye, uko abyumva, uko ashaka, ni abashoramari babikora, iyo utari buterure umufuka wose ubwo biba birangiye ntayo ubona. Koperative nta mbaraga ifite ahubwo mushake abaza bayiyobore.”
Usibye ibi bibazo hanavugwamo kubura amasoko y’umusaruro bituma abaturage bajya kuwugurisha muri Uganda, kubura ubwanikiro buhagije bituma kugeza ubu umusaruro wangirika no kuba nta muhanda bafite ubafasha kuwugeza kuri koperative.
Perezida wa KABOKU, Uwimana Grace, yavuze ko ayo madeni yaturutse ku kuba hari abanyamuryango bahabwa ifumbire cyangwa imbuto yo gutera bitezweho kuzishyura mu gihe bejeje ariko bagaterera agati mu ryinyo.
Yagize ati “Iyo myenda ituruka ku bo duha ifumbire no kubafasha gutunganya umusaruro ariko iyo basaruye ntibishyura, kugeza ubu hashize umwaka n’igice, ubwo ni ibihembwe bitatu by’ihinga.”
Yakomeje agira ati “Mu by’ukuri ibibazo biri muri iyi koperative biteye agahinda, turahinga tukeza tugasarura ariko abanyamuryango ntabwo banyuza umusaruro muri koperative. Iyo baba bawunyuzamo uyu mwenda nta n’ubwo uba uriho, hari abeza toni zirenze 60 ariko muri koperative bakazanamo izitarenze ebyiri.”
Minisitiri w’Intebe, Dr Ngirente Edouard, yasabye abanyamuryango kujya bavugisha ukuri bakageza ibibazo byabo ku nzego bireba kugira ngo bishakirwe ibisubizo.
Yagize ati “Iyo twaje hano ntabwo tuba twaje gutembera, tuba tugira ngo tuganire ku cyafasha buri wese, birumvikana ko harimo utubazo muri koperative ari abanyamuryango batishyura, yaba koperative nayo icunzwe mu buryo bwayo;byose bigomba kwigwa. Ntabwo tubikemurira hano ariko Minisitiri w’Ubutegetsi bw’igihugu n’uw’Inganda n’Ubucuruzi na Polisi y’igihugu bazaza babyige babafashe kwiyubaka.”
Minisitiri w’Intebe yabijeje ko we n’abo bafatanya bagiye kohereza itsinda riziga ibibazo biyigaragaramo hakazafatwa ingamba zizatuma barushaho gutera imbere.
Koperative KABOKU ihinga ibigori n’imboga kuri hegitari 900, ikaba irimo abanyamuryango basaga 1083. Kugeza ubu abahinzi beza hagati ya toni esheshatu n’umunani z’ibigori kuri hegitari, bakeza toni hagati y’umunani na 10 z’imiteja kuri hegitari.


text:
• Hashize imyaka irenga itandatu, abaturage bubatse ibyumba by’amashuri batarahabwa amafaranga bakoreye.
• Inzego zigomba kubishyura;MINALOC na REB zakunze kwitana ba mwana
• Muri 2015 Abadepite basabye ko abo baturage bagomba kwishyurwa, nanubu ntibirakorwa
• Uturere twari twarasabye agera kuri 1,600,000,000 ariko igenzura ryakozwe rigaragaza ko hakenewe 1,200,000,000.
• Kugeza n’uyu munsi ntiharamenyekana ugomba gutanga ayo mafaranga.
Mu mwaka wa 2009 hatangijwe ubukangurambaga bwo kubaka ibyumba by’amashuri bizakoreshwa muri gahunda y’uburezi kuri bose, binyuze muri gahunda y’uburezi bw’ibanze bw’imyaka 9 na 12.
Ibyumba byarubatswe biruzura, abana bariga kugeza n’uyu munsi. Gusa abaturage bubatse ibyo byumba na n’ubu baracyaririra mu myotsi, kuko batahembwa amafaranga bakoreye.
Nizeyimana Epa utuye mu karere ka Nyaruguru mu murenge wa Munini yubatse ku masite arenze atatu. Aragira ati “Ubundi ayo mafaranga ni nk’aho twayibagiwe. Icyakora twayibutse igihe abadepite bavugaga ko bagomba kutwishyura kandi vuba.”
Nzaramba Simon utuye mu Karere ka Gakenke mu Murenge wa Nemba avuga ko kuba atarishyuwe byamugizeho ingaruka zikomeye mu mibereho ye. Ati “buri munsi narabyukaga nkajya ku kazi nk’abandi bakozi, nzi ko wenda nzavanamo udufaranga. Hari abo nafasheho amadeni n’ubu sindabishyura, kandi uwo mwanya nahatakaje, mba naragiye gukorera amafaranga ahandi. Byarangoye kubyakira, ariko nyine nta kundi.”
Abadepite umwaka ushize babajwe cyane no kuba aba baturage batarahabwa amafaranga yabo, ndetse bategeka Ikigo cy’Igihugu cy’Uburezi (REB) gukorana n’izindi nzego bakagikemura mu gihe cya vuba.
Umwe mu badepite yagize ati “Ntabwo umuturage yaba victime [inzirakarengane] y’amakosa yabaye hagati ya REB n’uturere. Nimushake uburyo bushoboka bwose, mwishyure abaturage.”
Icyo gihe abaturage bagaruye icyizere ko wenda bagiye guhabwa amafaranga yabo, ariko kugeza magingo aya baracyari mu gihirahiro.
Byatumye Ikinyamakuru Izuba Rirashe kijya kubaza umuyobozi mukuru w’ikigo cy’uburezi REB, ari na cyo gifite mu nshingano kubaka ibyumba by’amashuri, impamvu iki kibazo kidakemuka.
Janvier Gasana yavuze ko uko bizagenda kose abaturage bazahabwa amafaranga yabo, ariko ntiyavuga ngo ni ryari, cyangwa ngo ni inde uzayabaha.
Yakomoje avuga ku cyatumye bigera icyi gihe batarayabaha, atunga agatoki inzego z’ibanze [Uturere] avuga ko twakoze amakosa yo gukoresha abantu bazahembwa nyamara bitari ngombwa.
Yaragize ati “Twagiranye amasezerano n’uturere; avuga ko twebwe tuzatanga ibintu byose bikenewemo amafaranga, na bo bagasaba abaturage kuza kubaka amashuri nta kiguzi [biciye mu bikorwa by’umuganda n’ubundi bwitange] abo bayobozi rero babirengaho, baragenda bafata abantu bose bababwira ko ari akazi bazahemberwa.”
Gasana yavuze ko muri ayo masezerano bakoranye n’uturere yavugaga ko REB izatanga ibikoresho binini binahenze, ndetse igaha amafaranga uturere yo kugura ibindi bizakenerwa ariko byakorerwa aho hafi [local materials]; umucanga, amabuye, inzugi, amadirishya, imireko, ibigega byo gufata amazi.
Ati “Kuri ibyo tukongera kubaha amafaranga y’inyunganizi z’umufundi, tukongera tukishyura abatekinisiye bari ku rwego rwa A2, aho buri wese yahabwaga 120,000 buri kwezi kandi akaba ari umwe kuri buri site. Akarere kagasabwa na ko gushishikariza abaturage kuza kubaka ibyo byumba, ariko badahembwa.”
Uwo muyobozi avuga ko hari ikimaze gukorwa, kuko nyuma yo kubisabwa n’Abadepite, bahise bashyiraho itsinda ryihariye, rijya gukora ubugenzuri mu turere twose, harebwa niba amafaranga asabwa ari ukuri, cyangwa niba bifitiwe ibyangombwa.
Iryo tsinda ryari rigizwe n’abakozi ba REB, abandi baturuka muri minisiteri y’ingabo, abaturutse muri MINALOC, na Police.
Iryo tsinda ni ryo ryemeje bisadubirwaho ko abaturage bakoze imirimo yo kubaka ibyumba by’amashuri, kandi babyubatse ku kiguzi, bagomba guhembwa. Icyakora ngo ryanasanze amafaranga agombwa kwishyurwa abaturage ari miliyari 1 na miliyoni magana 200, aho kuba miliyari imwe na miliyoni magana 600 nk’uko byari byagaragajwe n’uturere.
Aya makuru yanemejwe n’umunyamabanga uhoraho muri minisiteri y’ubutegetsi bw’igihugu, Vincent Munyeshyaka.
Kugeza magingo aya ntiharamenyekana ugomba kwishyura ayo mafaranga 1,200,000,000
MINALOC na MINEDUC/REB ntibarumvikana ugomba kwishyura ayo mafaranga.
Mu kiganiro yagiranye n’iki kinyamakuru, umunyamabanga uhoraho muri MINALOC, Vincent Munyeshyaka yareruye avuga ko minisiteri ye nta ruhare na ruto izagira mu kwishyura ayo mafaranga.
“Ari MINALOC, MINEDUC n’inzego zibanze twabiganiriyeho, MINDEUC na REB bagomba gutegura ingengo y’imari y’ayo mafaranga kugira ngo ahabwe ba nyirayo. Ubu icyo turi kuganiraho ni uburyo azatangwa.” Nk’uko yabibwiye Izuba Rirashe, atsindagira ko “ayo mafaranga 1,200,000,000 azava mu ngengo y’imari y’uburezi.”
Abajijwe niba ibyo atangaje barabyemeranyijeho na REB, Munyeshyaka yarasubije ati “Nta mpaka zari zihari. Imirimo yarakozwe kandi ubazwa amashuri arazwi.”
Uwo muyobozi muri MINALOC na we yemera ko intandaro y’iki kibazo ari amakosa yakozwe n’inzego z’ibanze, kuko zakoresheje abantu zibemerera kubishyura, nyamara hari hakenewe abantu bakora umuganda, n’abundi bwitange.
Ku rundi ruhande, Gasana umuyobozi mukuru wa REB yabwiye Izuba Rirashe ko nta mwanzuro barafata ngo hamenyakane ugomba kuzatanga ayo mafaranga.
Ati “Inzego zirebwa n’iki kibazo harimo MINEDUC/REB, MINALOC, uturere na MINECOFIN turacyaganira ngo turebe aho ayo mafaranga azaturuka, kuko uko bizagenda kose, umuturage agomba kurenganurwa agahabwa amafaranga ye.”
Nubwo aterura ngo abivuge, Gasana agaragaza ko inzego z’ibanze ari na zo zakoze amakosa zigomba kubiryozwa ndetse zikaba ari na zo zasabwa kwishyura ayo mafaranga. Aribaza ati “Ko Twebwe REB twabahaye amafaranga yose nk’uko byari biteganyijwe, na bo bakayakoresha nabi bakajya no gufata imyenda [ideni], mu buryo bwumvikana ni inde ukwiye kwishyura ayo mafaranga? Ntekereza ko ukwiye kuyishyura ari utarakoze ibyo yagombaga gukora.”
Hari komite yihariye yashyizweho ihuriweho n’izo nzego zose zirebwa n’ikibazo, yo kugikemura iyobowe na Minisitiri w’Uburezi, irahura ikakiganira, ariko na n’ubu nta mwanzuro urafatwa ngo hamenyakane uzatanga ayo mafaranga n’igihe azatangirwa.
Mu rwego rwo gukumira ko iki kibazo cyakongera kuba, REB ivuga ko yafashe ingamba nshya zo guha amafaranga yose uturere, tukaba ari two tuzajya tugena uko akoreshwa.
Ikibazo cyarenze kuba ari abaturage bubatse ibyumba by’amashuri, hamaze no kwiyongeraho abubatse ibyumba by’amacumbi y’abarimu, na bo bagaragaza ko batari bahabwa amafaranga yabo.


text:
ISOMO RYA MBERE
Igitabo cy'Umuhanuzi Daniyeli (Dan 12, 1-3)
Jyewe Daniyeli, dore ijambo numwise riturutse ku Uhoraho:
1Icyo
gihe Mikayeli, Umutware mukuru urenganura abana b'umuryango wawe, azahaguruka. Kizaba ari igihe cy'amakuba atigeze kubaho kuva aho ihanga ribereyeho kugeza ubu. Icyo
gihe kandi umuryango wawe uzarokoka, mbese abanditswe mu Gitabo cy'ubugingo bose. 2Abantu benshi basinziriye bari mu mukungugu w'ikuzimu, bamwe bakangukire guhabwa ubugingo buhoraho, abandi bakangukire gukozwa isoni n'ubucibwe bw'iteka ryose. 3Ababaye abahanga bazabengerana nk'ikirere cy'ijuru, n'abazaba baratoje ubutungane imbaga itabarika, bazabengerane nk'inyenyeri iteka ryose.
ZABURI (Zab 16 (15) 5.8, 9-10, 1b.11)
Inyik/ Mana yanjye, unyiragirire kuko ari wowe mizero yanjye.
Uhoraho wowe munani wanjye n'umugabane wanjye,
uko nzamera ni wowe ukuzi.
Uhoraho mpora muzirikana ubudahwema,
ubwo andi iruhande sinteze guhungabana.
Ni cyo gituma umutima wanjye unezerewe,
amagara yanjye akamererwa neza,
n'umubiri wanjye ukadendeza mu ituze.
Kuko utazantererana ngo mpere ikuzimu,
kandi ukaba utazemera ko umuyoboke wawe agupfana.
Mana yanjye, ni wowe buhungiro bwanjye.
Uzamenyesha inzira y'ubugingo,
hafi yawe ni ho haba umunezero usendereye,
iburyo bwawe hakaba umudabagiro udashira.
ISOMO RYA KABIRI
Ibaruwa yandikiwe Abahebureyi (Heb 10, 11-14.18 )
Bavandimwe, mu Isezerano rya kera 11umuherezabitambo wese yahoraga ahagaze ngo akore buri munsi imihango, atura kenshi ibitambo bihora ari bimwe kandi bidashobora kuvanaho ibyaha. 12Kristu We aho amariye guhereza igitambo rukumbi gihongerera ibyaha, «yicaye iburyo bw'Imana ubuziraherezo», 13akaba kuva ubwo ategereje ko «abanzi be bahindurwamo akabaho ko mu nsi y'ibirenge bye.» 14Ku bw'iryo turo rimwe rukumbi yagejeje ku butungane abo yiyemeje gutagatifuza. 18Bityo rero ahari ibabarirwa, ntihaba hagikeneye ibitambo byo guhongerera ibyaha.
IBANGONDIRIMBO RIBANZIRIZA IVANJILI (Lk 21, 36)
Alleluya Alleluya.
Murabe maso kandi musenge igihe cyose,
kugira ngo muzashobore gutunguka mu maso
y'Umwana w'umuntu.
Alleluya.
IVANJILI·
+ Mariko (Mk 13, 24-32)
Muri icyo gihe, Yezu yabwiraga abigishwa be ibyerekeye amaza ye ati 24«Muri iyo minsi kandi, nyuma y'icyorezo izuba rizacura umwijima, ukwezi ntikuzamurika, 25inyenyeri zizahanuka ku ijuru maze ibikomeye byo mu ijuru bihungabane. 26Ni bwo bazabona Umwana w'umuntu aje mu bicu, afite ububasha bukomeye n'ikuzo ryinshi. 27Ubwo rero azohereza abamalayika mu mpande enye z'isi, aho isi iherera kugeza ku mpera y'ijuru, maze akoranye intore ze.
28Nimugereranye muhereye ku giti cy'umutini maze mwumve: iyo amashami yacyo amaze gutoha akameraho amababi, mumenyeraho ko igihe cy'imbuto cyegereje.
29Namwe rero nimubona ibyo bibaye, muzamenye ko Umwana w'umuntu ari hafi,
ndetse ko ageze ku miryango yanyu. 30Ndababwira ukuri, iki gisekuru ntikizahita ibyo byose bitabaye. 31Ijuru n'isi bizashira, ariko amagambo yanjye nta bwo azashira. 32Nyamara uwo munsi cyangwa iyo saha nta we ubizi, habe n'abamalayika bo mu ijuru, habe ndetse na Mwana; bizwi n'Imana Data wenyine.»


text:
Nakora iki ngo mbe Umuhamya wa Yehova?
Yesu yavuze icyo wakora kugira ngo ube Umuhamya wa Yehova kandi ushobora kubisanga muri Matayo 28:19, 20. Uwo murongo w’Ibyanditswe ugaragaza icyo umuntu yakora ngo abe umwigishwa wa Kristo. Ibyo bikubiyemo kubwira abandi ibya Yehova cyangwa kumuvuganira.
Intambwe ya 1: Iga Bibiliya. Yesu yategetse abigishwa be ‘guhindura [abantu] abigishwa, bakabigisha’ (Matayo 28:19, 20). Ijambo ryahinduwemo “umwigishwa” risobanura “umuntu wiga.” Muri Bibiliya, cyane cyane ahaboneka inyigisho za Yesu Kristo, uhasanga ibitekerezo byagufasha kugira ibyishimo no kugira ubuzima bufite intego (2 Timoteyo 3:16, 17). Twakwishimira kugufasha kumenya icyo Bibiliya yigisha, kuko tugira gahunda yo kwigisha abantu Bibiliya ku buntu.
Intambwe ya 2: Jya ushyira mu bikorwa ibyo wiga. Yesu yavuze ko abantu bose biga Bibiliya bagomba ‘gukurikiza ibyo yabategetse byose’ (Matayo 28:20). Ni ukuvuga ko kwiga Bibiliya atari ugukarishya ubwenge gusa, ahubwo bikubiyemo no guhindura imitekerereze n’imyifatire yawe mu buryo bugaragara (Ibyakozwe 10:42; Abefeso 4:22-29; Abaheburayo 10:24, 25). Abantu bumvira amategeko ya Yesu biyemeza kumukurikira, bakiyegurira Yehova.
Intambwe ya 3: Kubatizwa (Matayo 28:19). Muri Bibiliya, umubatizo ugereranywa no guhambwa. (Gereranya no mu Baroma 6:
Nabwirwa n’iki ko ngeze igihe cyo kubatizwa?
Ganira n’abasaza b’itorero. Bazaganira nawe kugira ngo bamenye neza niba usobanukiwe icyo umubatizo ari cyo, niba ushyira mu bikorwa ibyo wiga kandi ko wiyeguriye Imana ku bushake.
Ese abana bafite ababyeyi b’Abahamya na bo bagomba gutera izo ntambwe?
Yego. Bibiliya idusaba kurera abana bacu ‘tubahana nk’uko Yehova ashaka’ (Abefeso 6:4). Icyakora, iyo bamaze gukura baba bagomba kwifatira umwanzuro wo kwiga Bibiliya, bakemera ibyo ivuga kandi bakabishyira mu bikorwa mbere yo kubatizwa (Abaroma 12:2). N’ubundi, amaherezo umuntu wese aba agomba kwifatira umwanzuro ku birebana no gukorera Yehova cyangwa kutamukorera.


text:
Igisubizo: Kugira ngo “dutunganire” Imana, mbere na mbere tugomba gusobanukirwa icyo ijambo “ikibi” risobanura. Igisubizo ni icyaha. “Ntawe ukora ibyiza n’umwe” (Zaburi 14:3). Twigometse ku mategeko y’Imana; “twese twayobye nk’intama zizimiye” (Yesaya 53:6).
Inkuru mbi n’uko igihano cy’icyaha ari urupfu. “Ubugingo bukora icyaha ni bwo buzapfa” (Ezekiyeli 18:4). Inkuru nziza n’uko Imana y’urukundo idukurikiranira hafi kugira ngo iduhe agakiza. Yesu yavuzeko icyamuzanye ari “gushaka no gukiza icyari cyazimiye” (Luka 19:10), yongeraho ko icyari cyamuzanye kirangiye, igihe yabambwaga ku musaraba, aravuga ati: “Birarangiye!” (Yohana 19:30).
Kugirana ubusabane n’Imana bitangirana no kwemera icyaha cyawe. Igikurikiraho n’ukwicisha bugufi ukicuza icyaha cyawe ku Mana (Yesaya 57:15) no kwiyemeza kureka kukireka. “Kuko umutima ari wo umuntu yizeza akabarwaho gukiranuka, kandi akanwa akaba ari ko yatuza agakizwa” (Abaroma 10:10).
Uko kwihana kugomba guherekezwa no kwizera – cyane cyane kwizera ko urupfu Yesu yagupfiriye n’ibitangaza by’izuka rye, bimuhesha ububasha bwo kukubera Umukiza. “Niwatuza akanwa kawe yuko Yesu ari Umwami, ukizera mu mutima wawe yuko Imana yamuzuye, uzakizwa” (Abaroma 10:9). Hari n’ibindi byanditswe byinshi bivuga ko kwizera ari ikintu gikenewe cyane, urugero: Yohana 20:27; Ibyakozwe n’Intumwa 16:31; Abagalatiya 2:16; 3:11, 26; n’Abefeso 2:8.
Gukiranukira Imana n’uburyo bwo kubona igisubizo ku byo Imana yagukoreye. Yakoherereje Umukiza, Yagutangiye igitambo cyo gukizwa ibyaha byawe (Yohana 1:29), kandi aguhaye n’isezerano: “Kandi umuntu wese uzambaza izina ry’Uwiteka azakizwa” (Ibyakozwe n’Intumwa 2:21).
Urugero rwiza cyane rusobanura kwicuza no kubabarirwa ibyaha ni umugani w’umwana w’ikirara (Luka 15:11-32). Umuhererezi yayisha ubugoryi bwe umugabane se yari yamuhaye (umurongo wa 13). Amaze kwicuza ikosa rye, afata icyemezo cyo gusubira mu rugo (umurongo wa 18). Yatekerezaga ko atazongera kwitwa umwana mu rugo (umurongo wa 19), Ariko yaribeshyaga. Ahubwe se yakundaga uwo mwana w’ikirara kuruta uko yigeze kumukunda (umurongo wa 20). Byose yarabibabariwe, maze hakurikiraho ibirori (umurongo wa 24). Imana ni nziza kuko isohoza amasezerano, harimo n’isezerano ryo kubabarirwa. “Uwiteka aba hafi y’abafite imitima imenetse kandi akiza abafite imitima ishenjaguwe” (Zaburi 34:18).
Niba ushaka gutunganira Imana, ngiri isengesho ry’icyitegererezo. Wibuke ko kuvuga iri sengesho cyangwa irindi iryo ari ryo ryose, atari ryo rizaguhesha agakiza. Kwizera Kristo nibyo byonyine bizakubatura mu byaha. Iri sengesho rero ni uburyo bworoshye bwo kumenyesha Imana ko uyizera kandi ko uyishimira ko yaguhaye agakiza. "Mana, nzi ko nagucumuyeho kandi ko nkwiriye guhanirwa ibyo nakoze. Ariko kubera ko Yesu Kristo ari we wahawe igihano nari nkwiriye guhabwa, niyo mpamvu mwizeye kugira ngo nshobore kubabarirwa ibyaha byanjye. Ndakwizeye umpe agakiza. Urakoze k’ubw’ubuntu n’imbabazi zawe- impano y’ubugingo buhoraho iteka ryose! Amina!"
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Ikibazo: Natunganira nte Imana?
Igisubizo: Kugira ngo “dutunganire” Imana, mbere na mbere tugomba gusobanukirwa icyo ijambo “ikibi” risobanura. Igisubizo ni icyaha. “Ntawe ukora ibyiza n’umwe” (Zaburi 14:3). Twigometse ku mategeko y’Imana; “twese twayobye nk’intama zizimiye” (Yesaya 53:6).


text:
INGINGO Y’IBANZE | WAKORA IKI MU GIHE UPFUSHIJE UWAWE?
Uko wahangana n’agahinda
Inama zitangwa kuri iyi ngingo ni nyinshi, ariko si ko zose ari nziza. Urugero, hari abashobora kukugira inama yo kutarira cyangwa kutagaragaza uko wiyumva. Abandi bo bakubwira ko ugomba kuririra umuhisi n’umugenzi. Icyakora Bibiliya yo itanga inama zishyize mu gaciro, kandi hari ubushakashatsi bwo muri iki gihe bwemeje ko izo nama zifite akamaro.
Mu mico imwe n’imwe, bavuga ko amarira y’umugabo atemba ajya mu nda, mu yandi magambo ngo nta mugabo urira. Ariko se kurira, n’iyo byaba ari mu ruhame, biteye isoni? Impuguke mu birebana n’indwara zo mu mutwe zivuga ko kurira mu gihe umuntu yapfushije ari ibintu bisanzwe. Nubwo uba ufite agahinda kenshi, kurira bigufasha gutuza, maze ubuzima bugakomeza. Ariko kwihagararaho bishobora kukugiraho ingaruka zikomeye. Bibiliya ntiyemeranya n’abavuga ko kurira ari bibi cyangwa ko nta mugabo urira. Urugero, nubwo Yesu yari afite ububasha bwo kuzura incuti ye Lazaro, yamuririye mu ruhame!—Yohana 11:33-35.
Nanone hari abapfusha umuntu bakagira uburakari bukabije, cyane cyane iyo apfuye urupfu rutunguranye. Ubwo burakari bushobora guterwa n’amagambo mabi abantu bubahwa bavuga batayatekerejeho. Urugero, umugabo witwa Mike wo muri Afurika y’Epfo yagize ati “data yapfuye mfite imyaka 14 gusa. Igihe twari mu muhango wo gushyingura, umuyobozi wo mu idini ry’Abangilikani yavuze ko Imana iba ikeneye abantu beza, bityo ikaba igomba kubatwara hakiri kare. * Byarandakaje cyane kuko data yagiye tukimukeneye. Ubu hashize imyaka 63, ariko iyo mbyibutse ndarira.”
Bite se ku birebana n’abicira urubanza, cyane cyane mu gihe bapfushije umuntu mu buryo butunguranye? Bishobora gutuma bakomeza kwibwira bati “iyo nkora iki n’iki ntaba yapfuye!” Nanone hari igihe wibuka ko muherukana umubwira nabi, ukarushaho kwicira urubanza.
Mu gihe wicira urubanza cyangwa ukagira uburakari, ntukabyihererane. Ahubwo ujye ubibwira incuti yawe wiringira, kandi ishobora kukwizeza ko ibyo bibaho. Bibiliya igira iti “incuti nyakuri igukunda igihe cyose, kandi ikubera umuvandimwe mu gihe cy’amakuba.”—Imigani 17:17.
Incuti iruta izindi yakuba hafi mu gihe wapfushije ni Umuremyi wacu ari we Yehova Imana. Jya umusenga umubwire ibikuri ku mutima byose kuko ‘akwitaho’ (1 Petero 5:7). Nanone asezeranya abantu bose bamutura amasengesho ko ‘amahoro y’Imana asumba cyane ibitekerezo byose, azarinda imitima yabo n’ubushobozi bwabo bwo kwiyumvisha ibintu,’ agatuma ibyo bitekerezo bibi bibavamo (Abafilipi 4:6, 7). Uretse ibyo, jya ushakira ihumure mu Ijambo ry’Imana Bibiliya. Ujye wandika urutonde rw’imirongo yaguhumuriza, nibishoboka ufate mu mutwe imwe muri yo. (Reba ingingo iri kumwe n’iyi.) Gutekereza ku magambo nk’ayo bishobora kuguhumuriza cyane cyane nijoro, mu gihe uri wenyine wabuze ibitotsi.—Yesaya 57:15.
Vuba aha, umugabo w’imyaka 40 witwa Jack yapfushije umugore we yakundaga cyane, azize kanseri. Jack yavuze ko hari igihe yumva yishwe n’irungu. Icyakora isengesho riramuhumuriza. Yagize ati “iyo nsenze Yehova irungu rirashira. Akenshi ndakanguka sinongere kubona ibitotsi. Icyakora iyo maze gusoma no gutekereza ku mirongo y’Ibyanditswe kandi nkabwira Imana ibindi ku mutima byose, ndatuza nkumva mfite amahoro maze ngasinzira.”
Urundi rugero ni urw’uwitwa Vanessa wapfushije nyina, azize indwara. Na we yiboneye ko isengesho rifite imbaraga. Yaravuze ati “igihe nabaga mfite agahinda kenshi, natabazaga Yehova Imana ndira kandi muvuga mu izina. Yumvise amasengesho yanjye kandi yampaye imbaraga nari nkeneye.”
Nanone, hari abajyanama bavuga ko iyo umuntu afite agahinda akitangira gufasha abandi, bimugirira akamaro. Ibyo bishobora gutuma agira ibyishimo kandi bikamugabanyiriza agahinda (Ibyakozwe 20:35). Abakristo benshi babuze ababo bavuze ko kwitangira gufasha abandi byabahumurije cyane.—2 Abakorinto 1:3, 4.
^ par. 5 Iyo nyigisho ntishingiye kuri Bibiliya. Bibiliya igaragaza impamvu eshatu zituma dupfa.—Umubwiriza 9:11; Yohana 8:44; Abaroma 5:12.


text:
My special dreams
Episode ya 15
Duherukana ubwo Diane yasimbutse igipangu nagakapu gato , aba aguye kuri claudine ,ahita akamushikuza arebyemo ahita abonamo isorori niko kwiyamira ati sinabivuze….
.
Ubwo yahise amufata atangira kumukubita inshyi n’ imigeri ,arangije aragenda ashyushya umuhoro amutwika amaguru yombi ngo atazongera kuva aho , Diane yaratakambye ariko abura uko abigenza , ubwo claudine yahise yanga kumujyana kwa muganga ubundi atangira kuzana ibyatsi akaba aribyo amusigiraho , natwe nkibisanzwe ntitwari twemerewe gusohoka byibuze ngo mbe namutabariza .
Ubwo twagumye murubwo buzima ,ibisebe bya Diane biragenda bizamo amashyira bitangira kuzamo inyo nyinshi kuburyo icyumba yabagamo cyatangiye kunuka cyane .
.
Ntibyatinze twagiye kumva twumva umuntu arakomanze ,claudine aramufungurira ageze murugo , aba aratubwiye ;
we: aha niho kwa pascal?
Twe: yego niho
We: twari tubazaniye inkuru y’ incamugongo ko uwo pascal yagerageje gutoroka geraza bakamurasa , ubu tuvugana yarangije gupfa , ubwo rero muze tujyane mujye guherekeza umurambo baramushyingura kuri ririya rimbi riri hafi ya gereza.
Ubwo twatangiye kurira ariko tubura uduhoza ,hashize nkiminota 5 ntawe uvugisha undi, irangiye tubasha kwihanagura ubundi tujya mumodoka turerekera .
Twasanze imihango yo kumushyingura igeze kure , amajambo barayavuze , bavuga uko yari agiye gutoroka gereza n’ ibindi byinshi ntari ntitayeho , ubundi claudine adupakira imodoka turataha .
.
Twageze murugo bwije ubwo twerekeza muburiri , ntababeshye noneho naraye ndira ijoro ryose kurinda bucya ubwo amarira yari anshyizemo , natekerezaga ukuntu papa atazagaruka ,nkatekereza kuri Diane waboze ,ubundi nkabona ubuzima bwange nabwo buri mukaga .
Uko iminsi yagiye yicuma nabonaga abantu benshi baza bazenguruka inzu yacu ariko nkayoberwa icyo bayikoraho ntinashoboraga no kugira icyo nababaza kuko babaga bari kumwe na claudine igihe cyose .
.
Ubwo umunsi waje kugera nkuko bisanzwe Imana yitwarira Diane , ubwo nawe akurikira papa na mama , ari nako natwe twasigaye dutegereje umunsi nisaha .
Gusa nkimara kubona ibibaye twahise dupanga gutoroka nge na Divine ,twibuke ko ubwo nari nujuje imyaka 8 Divine agize 11 , gusa burya ibyago bigwira abagabo kuva uwo munsi Claudine ntiyongeye kuva aho ,ubanza ibyo gucuruza yari yarabiretse cyangwa cya kigabo akaba aricyo cyabikoragamo ntawamenya.
Kuko claudine yabaga ari aho , namwe murabyumva kurya byari struggle ,twaryaga rimwe kumunsi , ubundi tukabwirirwa tukanaburara nyamara claudine we yabaga yariye kuburyo byaje kugera aho Divine nawe arwara bwaki , ubwo mbibonye gutyo sinzi ukuntu claudine yadusize umunsi umwe mpita mpanga na Divine ko ngiye gutoroka ubundi nkaza njya gusaba nkamuzanira ibiryo buri munsi sa sita z’ ijoro ,tugahurira kugipangu. ubwo twabaye tukivuga ibyo twumva arakinguye ntakabuza yari yatwumvise.
Twatangiye gutitira , tubura icyo tuvuga turaruca turarumira
Claudine: ese mwari murimo gupanga iki ?
Twe: ntacyo rwose mama
We: mwagize ngo sinabumvise , harya ngo ugiye kugenda usabiriza mumuhanda ? Ese ururugo hari ikibuzemo kuburyo wajya kunsebya usabiriza?
Noneho nibwo nabashije gutinyuka claudine kuko nanjye nari maze kwiheba kuko yari amaze kunyumva , mba ndamubwiye;
Njye: iyo ntakiba kibuze ntitwari kwicwa na bwaki . Ese ubundi uwo mutima wawe nkuwigisimba uwukurahe?
Claudine : ukantuka wowe wambeba we ? reka nkwereke nako naratinze uraza kumbona
.
Ubwo yahise yikubura aragenda dusigara aho , kuko bwari butangiye kwira yahise aza aratwicaza atangira kutubwira
We: bana banjye rero nashakaga kubasaba imbabazi z’ ibyo nabakoreye n’ ubwo Imana yo mwijuru itazambabarira ariko byibuze mwe mukambabarira
Twe: kuva ubyibwirije turaziguhaye
We: ibyo nakoze byose nibwiraga ko ngirira nabi abatari abantu kuko ntababeshye nabafataga nkaho duhanganye ariko buriya mukanya nicaye nza gusanga namwe mwaravutse nkabandi mpitamo kubasubiza ubumuntu bwanyu
Twe: ubwo se byakujemo bite?
We: erega burya twese tugira umutima uducira urubanza naho wawirengagiza ariko igihe kiragera ukakunesha.
Twe: nibyo koko
.
Ubwo claudine yatangiye kurira , natwe aho twari turi twumva agahinda karatwishe , burya naho waba utagira umutima ntiwabona umuntu arira naho yaba umwanzi wawe ngo ubure nawe kubabar.Haciyemo akanya arangije atangira kutubwira.
.
We: icyimbabaje cyane ni uko Diane yagiye nta nuburyo namugaruramo
Twe: erega buriya ni Imana yari yamukunze kandi wariwo munsi we
Claudine: ntakundi ,gusa mwe abasigaye , guhera ubu niyemeje kubafata nk’ abana banjye
Twe: urakoze mama , nonese ushatse kuvuga ko turasubira kwishuri?
We: ibyo gusa , ahubwo na Divine ngiye kumufata neza mugurire imboga ,inyama n’ ibindi biryo byiza ubundi akire asubire mu ishuri
Twe : urakoze mama , kandi natwe tuziga neza kuburyo tuzarangiza na kaminuza.
We: ntakibazo ahubwo mube muganira ngiye kubatekera akanyama bana ba.
Ubwo twasigaye aho muri salon ariko twanga kugira byinshi tuvuga kugira ngo atatwumva ahubwo mpitamo kujya mucyumba cyange nkabyibazaho.
Nerekeje mucyumba , nirambika kuburiri ubundi ntangira kwibaza kuri izo mpuhwe agaca kari kagiriye inkoko , ntekereza ukuntu tuva mubitaro nubundi yari yadusabye imbabazi , byose mbura igisubizo cyabyo . Ako kanya munda hatangiye kundya cyane ariko nanga kugira uwo mbibwira kabone ko natwe icyo gihe amarira yacu yatembaga ajya munda .
.
Ntibyatinze twagiye kubona tubona claudine atuzaniye ibyo kurya , ubwo nge nasengaga Imana ngo ataza dusangire kuko sinari kubona uko musobanurira aho nariye , kandi sinari bubashe kurya nkurikije uko munda handyaga. ubwo yahise aza aratubwira ati muryoherwe nge hari aho nariye ngiye kuryama nimusoza mujye kubika ayo masahani . ubwo yahise agenda ubundi mbwira Divine nti ryoherwa ,gusa narebaga urwo rukarango mpombye nkumva nange nakoramo ariko uko nari meze ntibyabinyemereraga . Ubwo Divine yarariye na appetti nyinshi kuburyo nibyange byose yabiriye wagira ngo ni ibyanyuma yari ariye kuko kuva namubona nibwo bwambere nari mbonye ariye byinshi.
Yarasoje ubundi turanura , twoza amasahani , ubundi twerekeza muburiri .Naraye ntekereza kubyabaye byose ,ntekereza uko claudine yahindutse nange ntangira kuririmba yandirimbo nga yesu azabazana nabari kure bose azabazana ,kuko sinatekerezaga ko claudine yahinduka , akagera naho adutekera.
Ntibyatinze bwarakeye ndabyuka ngeze hanze mbura Divine kandi buri gihe yabyukaga mbere yange , mubuze nigira inama yo kujya kumureba mucyumba cye , ngezemo ntungurwa no gusanga akiryamye anasinziriye , ngize ngo mukangure numva umunty ntavuga ndamunyeganyeza mbona wapi ,ubwo nahise mpamagara claudine ngo naze arebe uko Divine yabaye numva abaye nkutungurwa ,ariko ariyumanganya araza arareba ahita ambwira ati uziko yavuyemo umwuka ,arongera ati buriya rero iyo umuntu arose yapfuye hari igihe ahita apfa buriya rero bishoboka ko nawe aribyo byamubayeho , ahubwo rero reka njye kureba abaturanyi baze tumushyingure.
Ubwo nahise menya ko Divine nawe birangiye , ubundi mpita ntekereza ko ashobora kuba ari byabiryo yariye , ntekereje neza nza gusanga bwari ubugwaneza bw’ umurozi ubundi mpita nsaba umwanzuro wo guhunga nkava mururwo rugo kuko nabonye ko arinjye usigaye mbona ko Imana yandokoye inteza kurwara munda .
.
Ubwo nahise ninjira munzu nsaka imyenda ya claudine yose sinzi uko nabonyemo inoti ya 5000 ubundi nyakubita kumufuka ndagenda nderekera , nubwo ntari mfite iyo njya .
Niriwe nzenguruka umunsi wose mumujyi wa kigali , najya kubona nkabona ngarutse aho natangiriye , ariko nkabura uko mbigenza , nkagerageza kwicara nareba abantu bose nkacyeka ko aringe bari kureba , nkongera nkahaguruka nkerekera , umunsi umwe wambereye nkiminsi itanu , ariko igihe cyarageze buba burije , ubwo nibwo nashatse aho ndara , mbura uko mbigenza kuko ntaho nari kubona ,ubwo tayali nerekeza munsi yikiraro . Byageze nka sa sita z’ ijoro mbona haje ibisore 4 byanyoye iza yose ,swingi zari zose nkibibona mpita nikanga……
.
Ntuzacikwe na episode ya 16


text:
Perezida wa FIFA, Giani Infantino yasuye urwibutso rwa Jenocide ku Gisozi mbere yo kuva mu Rwanda
Perezida w’ishyirahanwe ry’umupira w’amaguru ku isi, FIFA, Gianni Infantino yasuye urwibutso rwa Genocide yakorewe Abatutsi ruherereye ku Gisozi mbere yo gusoza uruzinduko yagiriraga mu Rwanda.
Nk’uko byari biteganyijwe mu ruzinduko perezida w’ishyirahamwe ry’umupira w’amaguru ku isi FIFA, Gianni Infantino yagiriraga hano mu Rwanda harimo gusura urwibutso rwa Genocide y’akorerewe abatutsi ruhereye ku Gisozi.
Infantino uyobora FIFA yageze ku Gisozi ahubatse urwibutso ku isaha ya saa tanu z’amanywa(11h:00) kuri iki Cyumweru, aherekejwe n’abandi banyacyubahiro batandukanye barimo Nzamwita Vincent Degaule uyobora ishyirahamwe ry’umupira w’amaguru mu Rwanda, FERWAFA.
Bakigera mu rwibutso bafashe iminota icumi berekwa film ikubiyemo amateka agaragara muri urwo rwibutso, aho bahavuye bajya kunamira no guha icyubahiro imibiri y’abatutsi bazize Genocide ishyinguye muri urwo rwibutso bafata umota wo kunamira inzirakarengane, banashyira indabo ku mva z’izi nzirakarengane zishyinguye muri urwo rwibutso.
Urugendo rwakomereje imbere mu rwibutso nyir’izina aho Perezida wa FIFA n’abari bamuherekeje basobanuriwe byinshi ku buryo Genocide yateguwe kugeza ishyizwe mu bikorwa ndetse ikanahoshwa n’abanyarwanda ubwabo amahanga atabigizemo uruhare.
Urugendo rwaje kurangira Gianni Infantino yanditse mu gitabo cy’urwibutso kigaragaza abantu batandukanye basuye uru rwibutso baturuka impande zitandukanye.
"Ibi bitwereka agaciro gakomeye k’ubuzima, agaciro ko gushyira hamwe, agaciro ko kwibuka kubera ko iyo ubashije kwibuka ahashize biguha n’umwanya wo gutekereza kuri ejo hazaza. Niyo mpamvu rero tubona kugeza ubu u Rwanda ari igihugu cyiza kandi mu byukuri ni igihugu cy’amahoro kirimo kwiyubaka byihuse n’umurava mwinshi."- Gianni Infantino aganira n’itangazamakuru nyuma yo gusura urwibutso.
Infantino yahagurutse mu Rwanda kuri iki Cyumweru amaze gusura urwibutso rwa Genocide ruri ku Gisozi nyuma yaho kuri uyu wa Gatandatu yari yayoboye umuhango wo gutangiza no gushyira ibuye ry’ifatizo ku nyubako ya Hoteli ya Ferwafa.